text: Двама български съдии с наряд в Шампионска лига - Вестник Утро
  Двама български съдии с наряд в Шампионска лига
  Футбол | От: БГНЕС | 8 юли 2014, 14:33 | коментара
  Двама български съдии получиха назначения за първия и втория предварителен кръг на Шампионската лига.
  Родното участие стартира във вторник, 08.07.2014 г., вечерта, когато Николай Йорданов ръководи реванша от първия предварителен кръг между Бананц (Арм) и Санта Колома (Андора). Двубоят стартира в Ереван от 18 часа местно време, а помощници на Йорданов са Веселин Добриянов, Георги Славов и Ивайло Стоянов като четвърти съдия.
  Георги Кабаков пък ще ръководи мача от втория предварителен кръг на Шампионската лига в Борисов (Блрс) между местния БАТЕ и албанския Шкендербеу. Срещата е на 15 юли, като в бригадата на Кабаков са Иван Вълчев, Мартин Маргаритов и Никола Попов.
  В "Лига Европа" ще се изявят Цветан Кръстев, Ивайло Стоянов и Станислав Тодоров. Кръстев е главен съдия на срещата от първия предварителен кръг Дъндолк (Р. Ирл) – Жьонес (Люкс) с помощници Диян Вълков, Александър Атанасов и Радан Мирянов. На 17 юли Ивайло Стоянов ще ръководи двубоя от втория предварителен кръг Динамо (Минск, Блрс) – победителя от двойката МИПА (Фин) – ИФ (Фар. о-ви). Седмица по-късно Станислав Тодоров ще ръководи срещата от втория предварителен кръг между победителя от двойката Тираспол (Мол) – Интер (Баку, Азер) срещу поставения Елфсборг (Шв).
  Преди няколко дни Никола Попов вече ръководи срещата от първия предварителен кръг на "Лига Европа" между Торсхавън (Фар. о-ви) и Линфийлд (Сев. Ирл), завършила с победа за гостите с 2:1.
  Тези 6 назначения на УЕФА демонстрират отново доверието, което са заслужили българските съдии в Европа, както и възходящия път на тяхното развитие.